Javier Fernández (iluuisutaja)

Javier Fernández López (sündinud 15. aprillil 1991 Madridis) on Hispaania iluuisutaja, kes võistleb meeste üksiksõidus.

Ta on kahekordne maailmameister ja seitsmekordne Euroopa meister iluuisutamises Ühtlasi on Fernández esimene Hispaania sportlane, kes on tulnud iluuisutamises maailmameistriks.

Fernández on olnud katkematult Euroopa meister alates 2013. aasta Euroopa meistrivõistlustest. Maailmameistriks tuli ta esimest korda 2015. aasta maailmameistrivõistlustel Hiinas Shanghais.

2011. aastast treenib ta Brian Orseri juhendamisel Torontos Kanadas.

Viited

Hispaania sportlased
Iluuisutajad
Sündinud 1991